b'\n_START_ARTICLE_\nSimon Mayr\n_START_SECTION_\n\xc5\xbdivljenje\n_START_PARAGRAPH_\nV Ingolstadtu je \xc5\xa1tudiral teologijo, v Italiji pa je \xc5\xa1tudiral glasbo pri Carlu Lenziju. Leta 1802 se je preselil v Bergamo, kjer je postal kapelnik v tamkaj\xc5\xa1nji katedrali in kmalu eden vodilnih mo\xc5\xbe glasbenega \xc5\xbeivljenja v mestu. Pou\xc4\x8deval je tudi mlade nadarjene, a revne u\xc4\x8dence. Najpomembnej\xc5\xa1i med njimi je bil Gaetano Donizetti. Proti koncu \xc5\xbeivljenja je oslepel.'